ഏക സിവില് കോഡിനായി മുദ്രാവാക്യം ജന്തര് മന്ദറില് പ്രതിഷേധിച്ച ബി.ജെ.പി പ്രവര്ത്തകര്ക്കെതിരെ കേസ് വീഡിയോ വ്യാജമെന്ന് ബി.ജെ.പി ന്യൂഡല്ഹി: ജന്തര് മന്ദറില് പ്രതിഷേധിച്ച ബി.ജെ.പി പ്രവര്ത്തകര് അറസ്റ്റില്. ഏക സിവില് കോഡിനായി മുദ്രാവാക്യം വിളിച്ചതിനും സമൂഹമാദ്ധ്യമങ്ങളിലൂടെ വീഡിയോ പങ്കുവെച്ചതിനുമാണ് കേസ്. ബി.ജെ.പി നേതാവ് അശ്വിനി ഉപാദ്ധ്യായ അടക്കം ആറുപേര്ക്കെതിരെയാണ് ഡല്ഹി പോലീസ് കേസെടുത്തത്. വര്ഗ്ഗീയ വിദ്വേഷം ഉണ്ടാക്കുന്ന നടപടികളാണ് നടന്നതെന്നാണ് പോലീസ് പറയുന്നത്. എന്നാല് തന്റെ വീഡിയോ മറ്റാരോ ശബ്ദം മാറ്റി പ്രചരിപ്പിക്കുകയാണെന്ന് അശ്വിനി ആരോപിച്ചു. ബി.ജെ.പിയുടെ മുന്വക്താവും അഭിഭാഷകനുമാണ് അശ്വിനി ഉപാദ്ധ്യായ. ജന്തര് മന്ദറില് ഏകസിവില് കോഡ് ഉടന് നടപ്പാക്കണമെന്നാവശ്യപ്പെട്ട് ഡല്ഹിയിലെ ബി.ജെ.പി പ്രവര്ത്തകര് ഒത്തുകൂടിയിരുന്നു. പരിപാടിയുടെ വീഡിയോ പ്രചരിച്ചതിന് പിന്നാലെയാണ് പോലീസ് നടപടി. പ്രതിഷേധിച്ച ആറുപേരും പോലീസിന് മുന്നില് ഹാജരാകുവാനാണ് നിര്ദ്ദേശം. ഇന്ന് ഹാജരാകാത്ത പക്ഷം ഇന്ന് ഹാജരാകാത്ത പക്ഷം അറസ്റ്റിലേക്ക് നീങ്ങുമെന്നാണ് ഡല്ഹി പോലീസ് അറിയിച്ചത്. പോലീസ് ഏകപക്ഷീയമായിട്ടാണ് പെരുമാറുന്നതെന്നും മുദ്രാവാക്യങ്ങളില് പറയാത്ത അര്ത്ഥം പോലീസ് ഊഹിച്ചെടുക്കുകയാണെന്നും ബി.ജെ.പി നേതാവായ ഷിപ്ര ശ്രീവാസ്തവ പറഞ്ഞു. ബ്രിട്ടീഷ് ഭരണകാലത്തെ നിയമങ്ങളെ അപ്പാടെ മാറ്റണമെന്നും രാജ്യത്തെ പൗരാന്മാര്ക്കെല്ലാം ഒരേ നിയമം ബാധകമാക്കണ മെന്നുമാണ് മുദ്രാവാക്യം വിളിച്ചത്. ഏക സിവില് കോഡ് വേണമെന്നതില് രാജ്യത്തെ ജനങ്ങളും കോടതികളും ഏകഭിപ്രായമാണെന്നും ബി.ജെ.പി നേതാക്കള് വ്യക്തമാക്കി. തന്റെ വീഡിയോ എന്ന പേരില് മതവിദ്വേഷം പ്രചരിപ്പിക്കുന്നത് രാജ്യവിരുദ്ധ ശക്തികളാണെന്ന് അശ്വിനി ഉപാദ്ധ്യായ പറഞ്ഞു. വീഡിയോ വിശദമായി പരിശോധിക്കാന് പോലീസില് പ്രത്യേകം അപേക്ഷ നല്കിയിട്ടുണ്ടെന്നും അശ്വിനി പറഞ്ഞു.